
VISPĀRĪGA INFORMĀCIJA PAR IEPIRKUMA PROCEDŪRU

Iepirkums “Baļķu lāzera skanera piegāde” Iepirkuma identifikācijas Nr. 2025-DIMI-1, Latvijas Investīciju un attīstības aģentūras projekta “Atbalsts procesu digitalizācijai un mākslīgā intelekta risinājumiem” ietvaros. 
Iepirkuma konkurss tiek organizēts saskaņā ar 2017.gada 28.februāra MK noteikumiem Nr.104 “Noteikumi par iepirkuma procedūru un tās piemērošanas kārtību pasūtītāja finansētajiem projektiem”.

1. Atbalsta pretendents, pasūtītājs: SIA “Biocore Ltd”
1. Nodokļa maksātāja numurs: 45403024711
1. Pasūtītāja adrese: Inčārnieku komplekss, Madonas nov., Murmastienes pag., LV-4835
1. Iepirkuma priekšmets: “Baļķu lāzera skanera piegāde”.
1. Piegādes vieta un nosacījumi: Incoterms 2020 DDP Inčārnieku komplekss, Madonas nov., Murmastienes pag., LV-4835 vai FCA, bet tādā gadījumā atsevišķi jānorāda piegādes izmaksas līdz pasūtītāja adresei
1. Pakalpojuma sniegšanas periods: 12 mēnešu laikā.
1. Pasūtītāja kontaktpersona: valdes loceklis Jānis Mikāls, biocoreltd@gmail.com, t.22331020 


Piedāvājuma derīguma termiņš: vismaz 90 dienas no piedāvājuma iesniegšanas dienas. Pretendents iesniedzot piedāvājumu ar to ir apliecinājis, ka iesniegtais piedāvājums ir derīgs 90 dienas no piedāvājuma iesniegšanas dienas. Ja objektīvu iemeslu dēļ Pasūtītājs nevar noslēgt iepirkuma līgumu piedāvājuma derīguma termiņā, Pasūtītājs var rakstiski lūgt pretendentu pagarināt sava piedāvājuma derīguma termiņu.

	Prasības pretendentiem:
	Pretendents var piedalīties iepirkumā, ja tas atbilst šādiem nosacījumiem:
· ir reģistrēts Latvijas Republikas komercreģistrā vai attiecīgā ārvalsts reģistrā;
· nav pasludināts maksātnespējīgs, nav uzsākts tiesiskās aizsardzības process vai likvidācija;
· nav nodokļu parādu vai valsts sociālās apdrošināšanas obligāto iemaksu parādu, kas kopā pārsniedz 150 euro (attiecas uz Latvijas komersantiem);
· Ārvalstu pretendenti iesniedz līdzvērtīgu izziņu no savas valsts kompetentajām institūcijām (vai deklarāciju/apliecinājumu, ja izziņas izsniegšana nav iespējama).
· Pretendents nav reģistrēts valstīs, kas minētas normatīvajos aktos par zemu nodokļu vai beznodokļu valstīm vai teritorijām.
· Pretendentam nav noteiktas nacionālās vai starptautiskās sankcijas.
Pretendentam jābūt pieredzei līdzīgu vai salīdzināmu iekārtu piegādē pēdējo trīs gadu laikā. 

Pretendentam jānodrošina materiālu atbilstība tehniskajai specifikācijai un jāspēj sniegt dokumentālus pierādījumus (sertifikāti, ražotāja deklarācijas, u.c.) pēc pieprasījuma.


	Iepirkuma priekšmeta apraksts

	Vispārējie noteikumi
	· Cenu piedāvājumā nepieciešams iekļaut visas ar to ražošanu un piegādi saistītās izmaksas.
· Nepieciešamajam piegādes apjomam jāatbilst Tehniskajā specifikācijā (1. Pielikums) norādītajam apjomam.
· Pretendents apliecina, ka piedāvājums sagatavots atbilstoši iepirkuma dokumentācijai un visi izdevumi ir iekļauti piedāvātajā cenā.
· Pretendents apliecina, ka piegāde tiks veikta noteiktajā termiņā un saskaņā ar visām normatīvajām prasībām.
· Pretendents uzņemas pilnu atbildību par piedāvājuma patiesumu un sniegto datu korektumu.


	Atbilstība standartiem
	· Iekārtām jābūt jaunām, jāatbilst ES prasībām un atbilstoši sertificētām. Atbilstības sertifikāts jāiesniedz kopā ar iekārtu piegādi.

	Servisa pieejamība un tehniskais atbalsts
	· Pretendentam jānodrošina, ka vismaz viena gada laikā laikā pēc piegādes būs pieejamas attiecīgās rezerves daļas un/vai saderīgi materiāli.
· Pretendentam jānorāda kontaktpersona, tālruņa numurs un e-pasta adrese, caur ko tiks nodrošināta komunikācija garantijas vai servisa gadījumā.
· Servisa laikā iekārtas remonts vai bojājumu novēršana jāveic saprātīgā termiņā, bet ne ilgāk kā septiņu dienu laikā pēc problēmas paziņošanas.

	
	Ja ir pieejams līdzvērtīgs piedāvājums iepirkuma priekšmeta aprakstā noteiktajām prasībām, kuru esamību Pasūtītājs nav paredzējis, Pretendents var iesniegt līdzvērtīgām prasībām atbilstošu piedāvājumu. Pretendents var iesniegt arī augstākām prasībām atbilstošu piedāvājumu.




Tehniskā specifikācija 
	Nr. / No.
	Prasību apraksts / Description of requirements

	1
	Trīs dimensiju baļķu lāzera skaneris / 3D log scanner

	2
	Apstrādājamo baļķu garuma diapazons, vismaz 2,5-3,6m / lenght range of logs, at least 2,5-3,6m

	3
	Līnijas maksimālais darba ātrums, vismaz 80 metri minūtē / line operating max speed, at least 80m /min

	4
	Apstrādājamo baļķu diametra diapazons, vismaz 120-250mm / log diameter range, at least 120-250mm

	5
	Informācijas apmaiņas protokols ar daudzzāģi HewSaw R200 un baļķu pagriešanas iekārtu HewSaw R100 / data transfer protocol with HewSaw R200 saw and HewSaw R100 log turner

	6
	Mākslīgā intelekta (MI) optimizācijas programmatūra, kas nodod komandas par optimālo baļķa pagriešanu un zāģēšanas instrukciju / artificial intelligence (AI) optimisation software module, including log rotation and cutting pattern optimisation

	7
	Attālināta iekārtas uzraudzība un vadība / remote equipment monitoring and control





Vispārējie noteikumi.
· Iesniedzot piedāvājumu jānorāda iekārtu komplekta kopējā cena.
· Visām izmaksām, kas attiecas uz konkrētās iekārtas piegādi jābūt iekļautām.
· Ja piedāvājumā iekļauti papildus izejmateriāla apjomi, tos uzskaita.
· Visas iepirkuma dokumentācijā lietotās atsauces uz konkrētiem standartiem, pakalpojumu sniedzējs, iepriekš vienojoties ar Pasūtītāju, var aizstāt ar ekvivalentiem vai analogiem, kas atbilst tehniskās specifikācijas prasībām.

1. Pretendents iesniedzot piedāvājumu ar to ir apliecinājis, ka piedāvāto preču garantijas laiks ir vismaz 12 mēneši, ja iekārtas strādā vienā maiņā (8h).

1. Galējā piedāvājuma sagatavošanas un iesniegšanas prasības:
· Informācija par piegādātāju (uzņēmuma rekvizīti);
· Iepirkuma priekšmeta tehniskā specifikācija;
· Paredzamais līguma izpildes termiņš – ne vēlāk kā 2026. gada 30.septembris (12 mēneši);
· Piedāvājuma derīguma termiņš – vismaz 90 dienas;
· Piedāvājuma cena EUR bez PVN par vienību;
· Piedāvājuma datums, sagatavotāja vārds, uzvārds, amats, paraksts, kontaktinformācija;
· Piedāvājums sagatavots datorrakstā, iekļaujot visu prasīto informāciju.
· Pretendentiem jāaizpilda un jāiesniedz iepirkuma Pielikums Nr. 2 - Apliecinājums par neatkarīgi izstrādātu piedāvājumu.

1. Pretendenti savus jautājumus var iesūtīt ne vēlāk kā līdz 2025. gada 24. septembrim plkst. 17.00., pēc minētā laika pretendentu jautājumi netiks pieņemti un izskatīti.
2. Pretendenti savus gala piedāvājumus var iesniegt, iesūtot tos apliecinot ar drošu elektronisko parakstu, nosūtot savu piedāvājumu uz e-pastu biocoreltd@gmail.com līdz 2025. gada 24. septembrim plkst. 17.00 un pārliecinoties par dokumenta saņemšanu, ko apliecina ziņa no saņēmēja vai e-pasta apliecinājums. 
2. Piedāvājumam jābūt sagatavotam un iesniegtam latviešu vai angļu valodā. 
2. Pretendentiem jāaizpilda un jāiesniedz iepirkuma pielikums Nr. 1 – Tehniskais piedāvājums; pielikums Nr. 2 - Apliecinājums par neatkarīgi izstrādātu piedāvājumu; pielikums Nr. 5 – Pieteikums dalībai iepirkumā; 
2. Informācijai tiek pievienots pielikums Nr.3 – līguma paraugs un pielikums Nr.4 – pieņemšanas-nodošanas akta paraugs;
2. Iepirkumā par uzvarētāju tiks atzīts Pretendents, kura piedāvājums pilnībā atbilst tehniskajai specifikācijai un kurš piedāvās zemāko cenu.


SIA “Biocore Ltd” valdes loceklis Jānis Mikāls

